**Referat Høstmøte Oslo AK.**

Det ble tirsdag 17 oktober avholdt høstmøte i Oslo Ak på idrettens hus Ekeberg.

1. Generell informasjon

AK leder Roar Karlsen introduserte Interplaza som hadde en gjennomgang av prosjektet supergrei prisen.

Videre informerte Roar om City eventet som finner sted 1 januar 2018 i Holmenkollen. Kretsen har ingen rolle i arrangementet. Holmenkollen skifestival og Heming alpin står som arrangør.

Det er ønskelig fra klubber i Oslo skikrets at flere klubber i Oslo blir inkludert i arrangementet i fremtiden.

Billettene slippet 26 oktober og Oslo skikrets henstiller flest mulig løpere med foreldre om å ta turen opp i Holmenkollen den dagen.

Videre informerte Roar om prosjektet SUM. Prosjektet er nå på kretsnivå men skal etter hvert ut til klubbene.

Presentasjonen fra Høstmøte sentralt ble gjennomgått.

1. Terminlisten

Terminlisten ble gjennomgått. Readys rangeringsrenn blir gjennomført med GS på fredag som kveldsrenn og SG på lørdagen. (Ikke som tidligere annonsert med SG på søndagen)

1. Oslo runden/ Oslo cup. HL/LF

Sondre Wisted-Thu, ansvarlig Oslo AK, informerte om vinterens runde/cup. Smartfish har trukket seg som sponsor. Oslo AK jobber med ny sponsor. Det ble diskutert om cupen skal ha ledervester.

Kretsen jobber videre med informasjonen om et par ski i rennarenaen, henstiller til ikke bruk av fluor og begrense fartsdress for de yngste. Arild/Kjelsås utarbeider et forslag bedre synliggjøring av prosjektet på rennarenaene.

Eurotec farten blir arrangert med en omgang for U12 og yngre. Maks deltagere 200 løpere.

Alle løpere i Oslo skikrets må ha hjelm uten løse ører. For U14 og U16 må hjelm i GS og fart være FIS godkjent.

HL.

Haakon Knudsen presenterte kretsens opplegg på Hemsedal. Kretsen har booket Lodgen for alle løpere i kretsen. Kretsen ønsker at alle løpere i kretsen bor samlet som et lag under arrangementet. Nicolai Rasmussen er utnevnt som reiseleder/kretskoordinator for løperne.

Det vil i år som en prøveordning bli kjørt separate klasser på HL og LF.

LF.

Mer informasjon kommer her. Klubbene ordner selv innkvartering. Kretsen stiller med trener.

1. Kretsjakker/Premier

Marianne Hoel informerte om premier. KM pokaler blir sendt arrangørklubb i forkant av arrangement. Oslo cup medaljer sendes Kjelsås alpin direkte.

Kretsjakker blir sendt ut til klubbene denne uken.

1. ParaAlpint

Tove Andersen informerte oss om prosjektet. Prosjektet ledet av Oslo skikrets er et 3 årig prosjekt for bevegelseshemmede stående og sittende. I år skal tilbudet utvides også til å omfatte synshemmede.

Etter prosjektperioden skal prosjektet forankres i en eller flere klubber i Oslo skikrets.

1. Valgkomite for Oslo AK

Følgende er valgt:

Knut Røsjorde Kjelsås (leder)

Pernille Skard Heming

Ketil Brekken IRS

1. Evt

Arild Olsen kom med forslag om felles treningssamling før HL og LF. Dette blir koordinert av Steve Skavik. Trenere som skal til HL og LF arrangere samlingene.

Oslo Ak stiller seg positivt og bidrar økonomisk ved behov.

Gunnar Johansson informerte om nye regler for U14 og U16 i GS. Henstiller klubbtrenere til å informere løpere i U14 og U16 før rennsesongen.

TD 2 kurs vil bli arrangert sesongen 17/18. TD 1 kurs arrangeres sesongen 18/19.

FIS NM Hafjell. Skiforbundet ønsker at løpere på E-cup og World cup laget reiser med kretsen.

En skigymnastrener blir valgt ut som kretskoordinator.